
REFERAT

Propunere de aprobare a acordării titlului de Cetăţean de Onoare 
al Municipiului Timişoara domnului ROLAND GUNESCH
 în atenţia Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte şi al Comisiei pentru administraţie locală, juridică, ordine publică, drepturile omului şi probleme ale minorităţilor
Domnul Roland Gunesch s-a născut la 25 martie 1944 în comuna Daia jud. Mureş. A absolvit Facultatea de Electrotehnică din Timişoara.

A debutat în prima ligă de handbal în septembrie 1963, la Voinţa Sighişoara, la Politehnica Timişoara în septembrie 1964, iar în echipa naţională în 1966.

Prin întreaga sa activitate a generat un palmares impresionant:

· Campion mondial cu echipa României, în anii 1970 şi 1974

· Medalie de bronzla Campionatul Mondial din 1967

· medalie olimpică de argint la JO de la Montreal – 1976

· medalie olimpică de bronz la JO de la Munchen – 1972

· Are 217 de selecţii în echipa României

· A câştigat Cupa României, cu Politehnica Timişoara, în anul 1986

· A fost 19 ani fără întrerupere jucătorul Politehnicii Timişoara

· După cariera de jucător a rămas în cadrul clubului timişorean ca antrenor secund şi apoi ca vicepreşedinte, până în anul 1991, când s-a stabilit în Germania

Propunem să se acorde domnului Roland Gunesch titlul de Cetăţean de Onoare al Municipiului Timişoara. Menţionăm că această propunere de a i se acorda titlul de Cetăţean de Onoare al Municipiului Timişoara domnului Roland Gunesch a fost făcută de domnul primar Gheorghe Ciuhandu, la iniţiativa domnilor consilieri Dumitru Ţucu şi Ovidiu Ciuhandu, iar referatul a fost întocmit de Biroul Relaţii Publice, Învăţământ, Cultură şi Sport din cadrul Primăriei Municipiului Timişoara.

